เรื่องร้องเรียน: ฟุตบาททางเท้ามีแม่ค้ามาตั้งกีดขวางทางเดินและซึ่งเป็นป้ายรถเมล์และบริเวณคนเดินรอรถไม่ได้
การดำเนินการของเจ้าหน้าที่: สำนักงานเขตบางนา ได้มอบหมายฝ่ายเทศกิจจัดเจ้าหน้าที่ตรวจสอบกรณีที่ประชาชนร้องเรียนผ่านช่องทาง Application Traffy Foundue   ขอเรียนให้ทราบว่า บริเวณดังกล่าวเป็นพื้นที่จุดทำการค้าที่ได้รับอนุญาตตามประกาศกรุงเทพมหานคร โดยเจ้าหน้าที่ได้จัดระเบียบหาบเร่-แผงลอยมิให้ตั้งวางสินค้าหรืออุปกรณ์เกินที่สำนักงานเขตบางนาได้กำหนดไว้ และได้ทำความเข้าใจกับผู้ค้าเรื่องสิทธิของประชาชนที่ใช้ทางเท้าซึ่งเป็นทางเท้าที่กรุงเทพมหานครทำขึ้นเพื่ออำนวยความสะดวกแก่ประชาชนเป็นหลักมิใช่จะทำการค้าแบบตามใจต้องปฎิบัติตามหลักเกณฑ์กรุงเทพมหานครกำหนด ทั้งนี้จักได้จัดเจ้าหน้าที่ตรวจตรากวดขันอย่างต่อเนื่องหากพบว่ามีการฝ่าฝืนจะดำเนินการตามขั้นตอนของกฎหมายต่อไป ทั้งนี้ต้องกราบขอภัยประชาชนที่ไม่ได้รับความสะดวกและขอขอบคุณผู้แจ้งที่ได้นำเสนอข้อมูลมาทางสำนักเขตบางนา.
ความเห็นของผู้แจ้ง: คือการที่แจ้งมาว่าเป็นเขตผ่อนผันให้มีแม่ค้าขายได้นั้น ทางเขตควรหาสถานที่ๆไม่ทำให้ประชาชนเที่สัญจรทางเท้าเดือดร้อนใเพราะการสัญจรมันแคบมาก ซึ่งป้ายรถนี้มีคนจำนวนมากที่ต้องขึ้น/ลง แต่ต้องมาคอยยืนรอระวังรถที่มาแต่ละสายเข้าจอดป้ายและแม่ค้าที่ขวางทางอีก มันดูยังไงก็ไม่ให้ความปลอดภัยกับประชาชนค่ะ
พื้นที่: แขวงบางนาใต้ เขตบางนา กรุงเทพมหานคร